
Αθήνα, 15/09/2022

Δελτίο Τύπου
Όλοι έξω από το Υπουργείο Υγείας αύριο Παρασκευή 16 Σεπτεμβρίου στις 11:00 π.μ.!
[bookmark: _GoBack]
Όπως έχουμε ήδη εξαγγείλει, αύριο Παρασκευή 16 Σεπτεμβρίου 2022 θα πραγματοποιηθεί συγκέντρωση διαμαρτυρίας των κλινικοεργαστηριακών και εργαστηριακών ιατρών, των διαγνωστικών εργαστηρίων και πολυϊατρείων έξω από το Υπουργείο Υγείας από τις 11:00 έως τις 13:00.
Έχουμε γίνει χορηγοί των διαγνωστικών εξετάσεων που πραγματοποιούν οι ασφαλισμένοι στα ιατρεία, τα διαγνωστικά εργαστήρια και τα πολυϊατρεία μας!
Δεν αντέχουμε άλλο να βάζουμε λεφτά από την τσέπη μας για να καλύπτουμε το 40% των εξετάσεων που δεν πληρώνει το κράτος εξαιτίας των ανεπαρκών προϋπολογισμών που καταρτίζει!
Αντιδρούμε στον βίαιο θάνατο στον οποίο οδηγείται η Πρωτοβάθμια Φροντίδα Υγείας!
Αντιδρούμε στην ¨έξωση¨ που υφίστανται οι εργαστηριακοί και κλινικοεργαστηριακοί γιατροί από τη χώρα αυτή, εξαιτίας των άθλιων οικονομικών συνθηκών που τους επιβάλλονται!
Ο ΕΟΠΥΥ δεν μας πληρώνει, μας χρεώνει !
Δεν ζητάμε να πληρώνουν οι ασθενείς αλλά να μας πληρώνει το κράτος. Κάθε εξέταση που εκτελείται να πληρώνεται όσο αναγράφει το παραπεμπτικό.
Διαμαρτυρόμεθα απέναντι στις περικοπές των δεδουλευμένων μας που πλέον μετρούν πάνω από 10ετία και αγγίζουν το αστρονομικό ποσό των 1,02 δις ευρώ!

Καλούμε όλους τους εργαστηριακούς και κλινικοεργαστηριακούς ιατρούς, τα διαγνωστικά εργαστήρια και πολυϊατρεία να είναι παρόντες αύριο, Παρασκευή 16 του Σεπτέμβρη έξω από το Υπουργείο Υγείας στις 11:00 π.μ.!

